વેપારીઓની રૂપિયા કમાઈ લેવાની લ્હાયમાં લોકોના આરોગ્ય સાથે ચેડાં ન થાય અને આરોગ્યપ્રદ સ્વચ્છ ખોરાક લોકો મેળવી શકે તે માટે સરકાર દ્વારા ફુડ એન્ડ ડ્રગ્સ વિભાગ ઊભો કરી મસમોટા પગારે અધિકારીઓ-કર્મચારીઓની નિમણૂંક કરવામાં આવે છે. પરંતુ સામાન્ય દિવસોમાં પણ નામ પુરતી ચકાસણી માટે દુકાનોએ જઈ તેરી ભી ચૂપ મેરી ભી ચૂપ માટેનાં ચોકઠાં ગોઠવી દેવાતાં હોય છે. હાલમાં તહેવારોના સમયમાં તેલ-ઘી સહિત કરિયાણું અને મીઠાઈ-ફરસાણ જેવી ખાણી-પીણીની ચીજોની ખરીદીનો માહોલ જામ્યો છે.